**DEMECSER VÁROS ÖNKORMÁNYZATA**

**KÉPVISELŐ-TESTÜLETÉNEK**

**16/2020.(XII.28.)**

**ÖNKORMÁNYZATI RENDELETE**

A szociális célú tüzelőanyag, barnakőszén támogatás jogosultsági feltételeiről szóló 14/2020.(X.28.) önkormányzati rendelete módosításáról

Demecser Város Önkormányzatának Képviselő-testülete az Alaptörvény 32. cikk (1) a.) pontjában meghatározott eredeti jogalkotói hatáskörben, a szociális igazgatásról és a szociális ellátásokról szóló 1993. évi III. törvény 2. §-ban kapott felhatalmazás alapján, a 25. § (3) bekezdés b) pontjában, a 26. §-ban, a 32. § (3) bekezdésébe alapján, Magyarország helyi önkormányzatairól szóló 2011. évi CLXXXIX. törvény 41. § (4) bekezdésében alapján, 13. §-ban meghatározott feladatkörében eljárva – Demecser Város Önkormányzat Képviselő-testülete Szervezeti és Működési Szabályzatáról szóló 1/2020.(I.7.) önkormányzati rendelet 1. melléklet által biztosított véleményezési jogkörében illetékes Szociális, Egészségügyi, Oktatási és Kulturális Bizottság és a Pénzügyi és Vagyonnyilatkozatot Ellenőrző Bizottság véleményének kikérésével és a veszélyhelyzet kihirdetéséről szóló 478/2020.(XI.3.) Korm. rendelet alapján és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglaltak alapján

**„Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja…” hatáskörömben és Magyarország helyi önkormányzatairól szóló CLXXXIX. törvény (Mötv.) 116.§-a alapján a** szociális célú tüzelőanyag, barnakőszén támogatás jogosultsági feltételeiről a következőket rendeli el:

**1.§**

Demecser Város Önkormányzata Képviselő-testületének a szociális célú tüzelőanyag, barnakőszén támogatás jogosultsági feltételeirőlszóló 14/2020.(X.28.) önkormányzati rendelete (a továbbiakban: rendelet) 3. § (1) bekezdés a) pontjában a „400%-át (114.000,- forint)” szövegrész helyébe a „**480%-át (136.800,- forint)”** szöveg lép.

**2.§**

A rendelet 3. § (2) bekezdésében a „legfeljebb 2 mázsa” szövegrész helyébe a „**legfeljebb 4 mázsa”** szöveg lép.

**3.§**

A rendelet 4.§ (1) bekezdésében a **„2020. december 31.”** szövegrész helyébe a **„2021. január 31.”** szöveg lép.

**4.§**

1. Ez a rendelet 2020. október 29-én lép hatályba.
2. Ez a rendelet a kihirdetést követő napon hatályát veszti.

|  |  |
| --- | --- |
| Rátkai Sándor  | Bötykös Katalin  |
| polgármester | jegyző |

Záradék:

Az önkormányzati törvényben biztosított jogkörömben eljárva – Demecser Város Önkormányzata Képviselő-testületének a szociális célú tüzelőanyag, barnakőszén támogatás jogosultsági feltételeiről

szóló 14/2020.(X.28.) önkormányzati rendelete módosításáról szóló 16/2020.(XII.28.) rendeletet – 2020. december 28. napján 9 óra 15 perckor kihirdettem.

 Bötykös Katalin

 jegyző

**INDOKOLÁS**

A 16/2020.(XII.28.) önkormányzati rendelethez

A rendelet-tervezetben szereplő helyi rendelet módosítását a - jogalkotásról szóló 2010. évi CXXX. törvény 18. §-ában foglaltaknak megfelelően eljárva – az alábbiak szerint indokolom:

1.§-hoz

A szociális célú tüzelőanyag, barnakőszén támogatásról szóló 14/2020.(X.28.) önkormányzati rendelet módosítása azért vált szükségessé, mert az 1 főre eső jövedelemhatár felemelése indokolt az öregségi nyugdíj mindenkori legkisebb összegének 480%-ára (136.800,- forint), valamint az adható barnakőszén mennyiségének a megemelése is indokolt a rászorulók részére legfeljebb 2 mázsáról 4 mázsára.

2. §-hoz

A szociális célú tüzelőanyag, barnakőszén támogatásról szóló 14/2020.(X.28.) önkormányzati rendelet módosítása azért vált szükségessé, mert egyrészt szükséges a kérelmek beadási határidejét meghosszabbítani 2021. január 31-ig.

3.§-hoz

Hatályba léptető rendelkezést tartalmaz. A módosítások az igénylők számára kedvezőbb feltételeket tartalmaznak, mint az eredeti rendeletben volt, ezért a rendelet visszamenőlegesen hatályba lép, 2020. október 29. napjától.

Demecser, 2020. december 28.

|  |  |
| --- | --- |
| Rátkai Sándor  | Bötykös Katalin  |
| polgármester | jegyző |

**HATÁSVIZSGÁLATI LAP**

**A 16/2020.(XII.28.) önkormányzati rendelethez**

1. **TÁRSADALMI HATÁSOK:**

A szociális célú barnakőszén támogatás a lakosság széle köre számára nyújt „fűtési támogatást” a téli hónapokban, javítva a szociális körülményeiket, megélhetési problémáikat.

1. **GAZDASÁGI HATÁSOK:**

A rendelet-tervezetnek gazdaságélénkítő hatása nincs.

1. **KÖLTSÉGVETÉSI HATÁS**

A rendelet elfogadásának költségvetési kihatása van. A szociális célú barnakőszén támogatáshoz is az önkormányzatnak saját erőt kellett biztosítania. A rászorulókhoz való kiszállítás költsége is az önkormányzatot terheli.

1. **KÖRNYEZETI HATÁS**

Nincs.

1. **EGÉSZSÉGI KÖVETKEZMÉNYEK**

A rászorulók számára a lakás fűtésének biztosításával megelőzhető a kihűlés, fagyhalál, esetleges megfázásos megbetegedések.

 **VI. ADMINISZTRATÍV TERHEKET BEFOLYÁSOLÓ HATÁSOK:**

Az adminisztráció megemelkedése várható a Polgármesteri Hivatalban.

**VII. JOGSZABÁLY MEGALKOTÁSÁNAK SZÜKSÉGESSÉGE, A JOGALKOTÁS ELMARADÁSÁNAK VÁRHATÓ KÖVETKEZMÉNYE**

A Belügyminiszter rendelete alapján a jóváhagyott támogatás átmeneti időszakra lehetőséget biztosít az új ellátási forma bevezetésére.

**VIII. JOGSZABÁLY ALKALMAZÁSÁHOZ SZÜKSÉGES SZEMÉLYI, SZERVEZETI, TÁRGYI ÉS PÉNZÜGYI FELTÉTELEK.**

A jogszabály alkalmazásához szükséges személyi, szervezeti, tárgyi és pénzügyi feltételek biztosítására a VI. pontban foglaltak az irányadóak.

Demecser, 2020. december 28.

|  |  |
| --- | --- |
| Rátkai Sándor  | Bötykös Katalin  |
| polgármester | jegyző |